
Comisia pentru buget,

finanţe şi bănci
Bucureşti, 14.09.2022 

Nr. 4c-2/ 914
PLx. 21/2021
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Ordonanţei de urgenţă a Guvernului nr.181/2020 privind unele măsuri fiscal-bugetare, pentru modificarea şi completarea unor acte normative precum şi pentru prorogarea unor termene,  trimis pentru dezbatere pe fond, în procedură de urgență, cu adresa nr.PLx.21/2021, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Bogdan-Iulian HUŢUCĂ
Parlamentul României

Comisia pentru buget,

finanţe şi bănci
Bucureşti, 14.09.2022 

Nr. 4c-2/ 914
PLx. 21/2021
RAPORT
asupra proiectului de Lege pentru aprobarea Ordonanţei de urgenţă a Guvernului nr.181/2020 privind unele măsuri fiscal-bugetare, pentru modificarea şi completarea unor acte normative precum şi pentru prorogarea unor termene
În conformitate cu prevederile art. 95 și art.117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată pentru dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.181/2020 privind unele măsuri fiscal-bugetare, pentru modificarea şi completarea unor acte normative precum şi pentru prorogarea unor termene.

Senatul, în calitate de primă Cameră sesizată, a adoptat tacit proiectul de Lege în ședința din data de 28 decembrie 2020.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru tineret și sport, Comisiei juridice, de disciplină şi imunităţi, Comisiei pentru industrii şi servicii și Comisiei pentru administraţie publică şi amenajarea teritoriului, precum și punctele de vedere ale Consiliului Economic și Social. 
Prezentul proiect de Lege reglementează, în principal, posibilitatea debitorilor de a beneficia de eșalonarea la plată, pe o perioadă de cel mult 12 luni, a obligațiilor fiscale, a căror scadență s-a împlinit după data declarării stării de urgență, și care nu au fost stinse până la data eliberării certificatului de atestare fiscală. 

În conformitate cu prevederile art.62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţa din ziua de 13 septembrie 2022. 

La ședința comisiei, deputații și-au înregistrat prezența conform listei de prezență. 

La dezbaterea proiectului de lege a participat, în calitate de invitat, doamna Ana-Maria Ionescu – expert superior în cadrul Ministerului Finanțelor.
În urma dezbaterii proiectului de lege şi a opiniilor exprimate, deputații au hotărât cu unanimitatea voturilor exprimate, să propună plenului Camerei Deputaţilor, un raport de adoptare a proiectului de Lege pentru aprobarea Ordonanţei de urgenţă a Guvernului nr.181/2020 privind unele măsuri fiscal-bugetare, pentru modificarea şi completarea unor acte normative precum şi pentru prorogarea unor termene, cu amendamentul admis prezentat în Anexă.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian HUŢUCĂ
	SECRETAR,

Iulius-Marian FIRCZAK


Şef serviciu

Giorgiana Ene

Consilier parlamentar
Alexandra Pelea
Anexă
AMENDAMENTE ADMISE

În urma examinării, Comisia propune adoptarea proiectului de lege cu următorul amendament:

	Nr. crt.
	Text

Ordonanţă de urgenţă a Guvernului nr.181/2020
	Text adoptat de Senat
	Text propus de Comisie 

(autorul amendamentului) 
	Motivarea amendamentelor propuse

	1. 
	
	LEGE

pentru aprobarea Ordonanţei de urgenţă a Guvernului nr.181/2020 privind unele măsuri fiscal-bugetare, pentru modificarea şi completarea unor acte normative, precum şi pentru prorogarea unor termene
	
	

	2. 
	
	Articol unic.- Se aprobă Ordonanţa de urgenţă a Guvernului nr. 181 din 22 octombrie 2020 privind unele măsuri fiscal-bugetare, pentru modificarea şi completarea unor acte normative, precum şi pentru prorogarea unor termene, publicată în Monitorul Oficial al României, Partea I, nr.988 din 26 octombrie 2020.
	Art.I.- Se aprobă Ordonanţa de urgenţă a Guvernului nr. 181 din 22 octombrie 2020 privind unele măsuri fiscal-bugetare, pentru modificarea şi completarea unor acte normative, precum şi pentru prorogarea unor termene, publicată în Monitorul Oficial al României, Partea I, nr.988 din 26 octombrie 2020.
	Tehnică legislativă

	3. 
	Art. IV. - (1)Autorizaţiile de construire deja prelungite în limitele legii, aflate în termen de valabilitate la data intrării în vigoare a prezentei legi, beneficiază de acelaşi regim ca cel prevăzut la art. III, respectiv mai pot fi prelungite cu o perioadă egală cu diferenţa până la 24 de luni.

(2) Autorizaţiile de construire care, la data intrării în vigoare a prezentei legi, au mai puţin de 30 de zile până la data expirării termenului de valabilitate se prelungesc de drept cu 90 de zile.

(Legea nr.176/2022)
	
	Art.II. - Alineatul (1) al articolului IV din Legea nr. 176 din 9 iunie 2022 pentru aprobarea Ordonanţei de urgenţă a Guvernului nr. 93/2021 privind instituirea unor măsuri pentru derularea Programului naţional de dezvoltare locală etapa a II-a şi pentru modificarea art. IV alin. (1) din Ordonanţa de urgenţă a Guvernului nr. 6/2017 pentru modificarea şi completarea  unor acte normative, precum şi pentru stabilirea unor măsuri privind realizarea investiţiilor finanţate din fonduri publice, pentru reglementarea unor măsuri referitoare  la Programul naţional de dezvoltare locală, precum şi pentru modificarea unor acte normative, se modifică și va avea următorul cuprins:

(1) Autorizaţiile de construire deja prelungite în limitele legii, aflate în termen de valabilitate la data intrării în vigoare a prezentei legi, beneficiază de acelaşi regim ca cel prevăzut la art. III. 

Autor: dep Robert-Ionatan Sighiartau, grup PNL
	Având în vedere impactul crizei asupra sectorului de construcții, care asigura în 2020 un procent de 9,7% din PIB-ul României, impact care poate însemna întârzieri majore în graficele de execuție sau chiar blocaj total, este necesară intervenția legislativă în vederea eliminării discriminării create, având in vedere ca executarea lucrărilor de construcții a fost afectată de criza in egală măsura atât pentru proiectele pentru care era solicitată prelungirea valabilității autorizației cât și pentru cele care beneficiază de prevederile  art. 7 din legea 50/1991 privind autorizarea executării lucrărilor de construcții.

